
	Informatīvais ziņojums
2.pielikums: Rīcības plāns “Latvijas tūrisma starptautiskās atpazīstamības nodrošināšana”
	Priekšlikums
Tūrisma un pasākumu nozares eksporta veicināšanas stratēģijas rīcības plāna “Latvijas tūrisma starptautiskās atpazīstamības nodrošināšana” plānoto aktivitāšu izklāstā trūkst mērķētu rezultatīvo rādītāju un sasniedzamo rezultātu, kas raksturotu katru stratēģijā minēto tūrisma apakšjomu, tostarp, veselības tūrismu. Lai novērtētu katras tūrisma apakšjomas, kas minētas stratēģijā, ietekmi, aicinām papildināt plānoto aktivitāšu sadaļu, nosakot vismaz vienu snieguma rādītāju katrai tūrisma apakšnozarei.
Piedāvātā redakcija
-
	Ieva Apine (VM)

	Informatīvais ziņojums
1.pielikums: Latvijas tūrisma un pasākumu nozares eksporta veicināšanas stratēģija 2023.-2027. gadam
	Priekšlikums
Stratēģijas izklāstā Prioritātes “Produktu un galamērķu attīstība” 2.apakšpunktā “Fokusēšanās uz tūrisma produktu pievienotās vērtības paaugstināšanu” norādīts, ka “..veselības tūrisms (īpaši veselības aprūpes eksporta pakalpojumi) Latvijā ir tūrisma jomas, kuru ienesīgums, ņemot vērā viena tūrista dienas izdevumus proporcionāli ir bijis vislielākais. Tāpat minētie tūrisma veidi mazina sezonalitātes problēmu, kas Latvijas klimatiskajos apstākļos ir aktuāla un mazina tūrisma nozares ienesīgumu.” un “.. Savukārt veselības tūrisma, īpaši medicīnas pakalpojumu eksporta veicināšanai būtiski ir turpināt specifiski mērķētas veselības tūrisma mārketinga aktivitātes un citi atbalsta pasākumi prioritāros tirgos.”
  
Lūdzam papildināt stratēģiju ar izvērstāku šī brīža situācijas analīzi veselības tūrisma jomā, iekļaujot informāciju par medicīnas tūrisma raksturojošajiem datiem, to ekonomisko atdevi, pakalpojumu nodrošināšanas iespēju salāgojamību ar pakalpojumu pieejamības nodrošināšanu Latvijas iedzīvotājiem, vienlaikus izvērtējot arī ietekmi uz veselības aprūpes pakalpojumu pieejamību valsts apmaksāto veselības aprūpes pakalpojumu jomā.
Piedāvātā redakcija
-
	Ieva Apine (VM)



